**ESPAINIAKO HISTORIA BATXI 2**



Orain testua irakurri eta …



**CASAS VIEJASKO GERTAERA**

Anarkistek deitutako altxamentuak, (…) garrantzi handiagoa izan zuen Utreran, Sevillan, eta batez ere, Cadizko herrialdeko zati handi batean. (…) Herriak hartzeak ez zuen gorabehera handirik sortu, Casas Viejas herri txikian izan ezik. Hemen,urtarrilaren 10ean matxibatutako nekazariek auzo alkatea kargutik kendu zuten, telegrafoko lineak eta telefonokoak moztu, eta, bertako lau guardia zibilekin izandako tiroketan , bi guardia hil zituzten. Urtarrilarenn 11an gertatu zen hori; berehala iritsi ziren guardia zibil gehiago, baita erasoko guardiaren talde bat ere. Indar publikoak egoera zuzendu, eta nekazariek soroetan barrena ihes egin zuten; baina anarkista zahar bat, Seihatz esaten ziotena, bere etxean sartu zen, seme-alabekin, ilobekin eta bi auzokorekin. Gauerdian, erasoko talde bat iritsi zen, metrailadorez hornitua, Rojas gidari, eta erasoa antolatu zuen; egunsentian, guardia erasotzaileek etxea erre zuten. Sarraskia izugarria izan zen; suari ihes egin nahian, tiro egin zieten guztiei, ihes egitea lortu zuten biri izan ezik. Izugarrikeria gehiago ere izan zen ,ordea. Rojasek bi tenienteri agindu zien razzia egin zezatela herrian, armak zituzten guztien Kontra; armarik bazuten edo ez, hori ez zen inoiz jakin, baina hamabi gizon eraman zituzten, sokaz loturik, eta hantxe hil zituzten Rojasek eta bere guardiek.

Tuñon de Lara, La segunda República . Hª de España IX. Alean jasoa.

